கேள்வி: இசுடித் தாம்சன் - ஆராய்ச்சி மற்றும் செல்வாக்கு பற்றி தகவல் சொல்.
பதில்: தாம்சன் நாட்டுப்புறக் கதைகளில் பல புத்தகங்கள் மற்றும் கட்டுரைகளை எழுதினார் அல்லது மொழிபெயர்த்தார். நாட்டுப்புறக் கதைகளில் உள்ள மையக்கருத்துகளின் வகைப்பாடு குறித்த இவரது பணிக்காக மிகவும் பிரபலமானார். இவரது ஆறு-தொகுதிகள் கொண்ட ''மாட்டிஃப்-இண்டக்ஸ் ஆஃப் ஃபோக்-லிட்ல்ரேச்சர்'' (1955-1958) என்பது பாரம்பரியப் பொருட்களுக்கான சர்வதேச திறவுகோலாகக் கருதப்படுகிறது. 1920 களில், தாம்சன் பாரம்பரிய பாடல்கள், கதைகள், பழமொழிகள், புதிர்கள் போன்றவற்றை சேகரித்து காப்பகப்படுத்தத் தொடங்கினார். இந்த நேரத்தில், நாட்டுப்புறக் கதைகளின் இணைகள் மற்றும் உலகளாவிய விநியோகம் பற்றிய ஆய்வு ஐரோப்பிய அறிஞர்களால் (குறிப்பாக பின்லாந்தில் உள்ள ஆன்டி ஆர்னே ) புதிய வழிகளில் ஆய்வு செய்யப்பட்டது. பயணம் மற்றும் ஆராய்ச்சி மூலம் இந்தப் புதிய நுட்பங்களைப் பற்றிய புரிதலை தாம்சன் உருவாக்கினார். மேலும் 1928 ஆம் ஆண்டில் ஆர்னேவின் ''தி டைப்ஸ் ஆஃப் தி ஃபோக்டேலின்'' விரிவாக்கப்பட்ட மொழிபெயர்ப்பை வெளியிட்டார், அதில் ஐரோப்பா மற்றும் ஆசியாவின் கதைகள் அடங்கிய நாட்டுப்புறக் கதை வகைகளின் பட்டியலை உருவாக்கினார் . தாம்சன் 1929 இல் வெளியிடப்பட்ட ''வட அமெரிக்க இந்தியர்களின் கதைகளில்'' இந்த வகைப்பாட்டைப் பயன்படுத்தினார். இதை அடிப்படையாகக் கொண்டு, தாம்சன் 1932 மற்றும் 1936 க்கு இடையில் தனது "ஆறு-தொகுதிகள் கொண்ட ''மாட்டிஃப்-இண்டக்ஸ் ஆஃப் ஃபோக்-லிட்ல்ரேச்சர்'' (1955-1958)என்பதை ஆறு தொகுதிகளாக வெளியிட்டார். இவர் பட்டியலிட்ட நாட்டுப்புறக் கதை வகைகளில் இருந்து எடுக்கப்பட்ட ஆயிரக்கணக்கான மையக்கருத்துகளை ''மாட்டிஃப்-இண்டக்ஸ்'' ஒழுங்கமைத்தது. இந்த நுட்பங்களை அமெரிக்க நாட்டுப்புறவியலாளர்களுக்கு அறிமுகப்படுத்தியதன் மூலம், தாம்சன் "20 ஆம் நூற்றாண்டில் அமெரிக்க நாட்டுப்புறவியல் புலமையின் திசையில் குறிப்பிடத்தக்க தாக்கத்தை ஏற்படுத்தியதாக" விவரிக்கப்படுகிறார். தான் ஓய்வு பெற்ற பிறகு ஏறக்குறைய இருபது ஆண்டுகள், தாம்சன் தனது ''மாட்டிஃப்-இண்டக்ஸ்'' மற்றும் ''நாட்டுப்புறக் கதைகளின் வகைகள் ஆகியவற்றில்'' தொடர்ந்து பணியாற்றினார். 1955 மற்றும் 1958 க்கு இடையில் ''மாட்டிஃப்-இண்டெக்ஸின்'' தொகுதிகளின் திருத்தப்பட்ட பதிப்புகளை வெளியிட்டார். அந்த சமயத்தில் தாம்சன் மற்ற நாட்டுப்புறவியலாளர்களான ஜோனா பாலிஸின் ''தி ஓரல் டேல்ஸ் ஆஃப் இந்தியா'' மற்றும் வாரன் ராபர்ட்ஸின் ''டைப்ஸ் ஆஃப் இண்டிக் ஃபோக்டேல்ஸ்'' போன்றவற்றின் திட்டங்களிலும் ஒத்துழைத்தார். தனது 83வது வயதில் ''நூறு பிடித்தமான நாட்டுப்புறக் கதைகள் என்ற'' ஒரு தொகுப்பை கூட தயாரித்தார்.